Patek Philippe S.A.

Patek Philippe S.A. (հայերեն  արտասանվում է Պատեկ Ֆիլիպի), շվեյցարական ընկերություն, որն արտադրում է «լյուքս»  դասի  շվեյցարական ժամացույցներ։ Հիմնադրվել է  1839 թվականին՝ լեհ էմիգրանտ Անտոնի Պատեկի և Ֆրանսուա Չապեկի  կողմից։ Այս ապրանքանիշի ժամացույցներն  աշխարհի ամենաթանկ սերիական արտադրության ժամացույցներից են։ Պաթեկ Ֆիլիպը հայտնի է որպես էլիտար դասի ժամացույց` ի­րենց հոյակապ որակով, նրբագեղությամբ, ակնառու բարդություններով և աստ­ղա­զարդ պատկեր­նե­րով, ո­րոնք նման են ար­վես­տի գործերի­րի։ Ընկերության  խորհրդանիշը  իսպանական Կալատրավա շքանշանի խաչն է՝ Calatrava անվանումով,  ընկերության  թողարկած  նմուշների  «մեկնարկային» օրինակները գնահատվում են  (սկսած 10 հազար ԱՄՆ դոլարից)։


== Պատմություն ==

Patek, Czapek & Cie հիմնադրվել է Ժնևում՝ լեհ էմիգրանտ  Անտոնի  Պատեկի  և  Ֆրանսուա  Չապեկի   կողմից՝  1839 թվականին։ Պատեկի և  Չապեկի  առաջին ընկերությունը   համալրվել  է  լեհ  մասնագետներով  և  տարվա  մեջ  երկու  հարյուր ժամ  անհատական 
պատվերների  արտադրություն  է իրականացրել։  1845 թվականին  Չապեկը լքել է  ընկերությունը՝ Պատեկի  հետ  ունեցած  վեճի  պատճառով,  և ընկերությունն անվանվել է  Patek & Cie.։  1845 թվականի  մայիսի  15–ին Չապեկի տեղը զբաղեցրել է  ժամագործ  Ժան Ադրիան  Ֆիլիպը, որն «առանց բանալի» լարելու ժամացույցի մեխանիզմի գյուտարարն է։  1851 թվականին  Ֆիլիպը դարձել է Պատեկի  լիիրավ  գործընկերը, և ընկերությունը ստացել է ներկայիս անվանում՝ Patek Philippe & Co.։  Ֆիլիպը պատասխանատու էր  արտադրության և նոր նմուշների  մշակման համար, իսկ Պատեկը զբաղվում էր իրացմամբ՝ շրջագայելով  աշխարհով և դեպի ընկերություն բերելով  հեղինակավոր  պատվիրատուների՝ այդ թվում՝ իշխող միապետերի։  Նոր նմուշի առաջին ժամացույցներից մեկն ուղարկվել է  Մեծ Բրիտանիայի  թագուհի Վիկտորիային՝  1851 թվականին  Բյուրեղապակյա պալատում տեղի  ունեցած   համաշխարհային  ցուցահանդեսի ժամանակ։
1868 թվականին ընկերությունը թողարկել է աշխարհում առաջին ժամացույց–ապարանջանը, ներկայումս  այն  պահպանվում  է  ընկերության թանգարանում։ Դրան հետևել են բազմաթիվ կրկնօրինակները և նորարարությունները՝  խրոնոգրաֆ, հավերժական օրացույց, րոպեական  զարկասարք  և  այլն։  1932—1933 թվականներին  միլիոնատեր Հենրի  Գրեյվզի կողմից  հայտարարված «ժամացույցային  մրցակցության» ժամանակ ընկերությունը թողարկել է  այդ պահի բարդագույն մեխանիզմներից  մեկը։  1999 թվականին Գրեյվզի  ժամացույցը  Սոտբիս Sotheby’s աճուրդում  վաճառվել  է  11 միլիոն ԱՄՆ դոլարով․ սա ժամացույցի համար երբևէ վճարված առավելագույն արժեքն է։
1901 թվականին, երբ երկու հեղինակավոր հիմնադիրներն արդեն մահացել էին, ընկերությունը վերանվանվել է Ancienne Manufacture d’Horlogerie Patek Philippe & Cie, S.A.։  1932 թվականին այն ձեռք են բերել  Ժան և Շառլ Ստերները եղբայրներ և հենց այդ ժամանակ էլ ընկերությունը ստացել է ներկայիս անվանումը Patek Philippe S.A.։  2007 թվականին ընկերությունը տնօրինել և կառավարել են  Ստերն ընտանիքի երրորդ և չորրորդ սերնդի ներկայացուցիչները՝  հայր ու որդի Ֆիլիպ և Տիերի Ստերները։ Ընկերության թանգարանն ու ողջ արտադրությունը  նախկինի պես գտնվում է Ժնևում։ Արտադրությամբ  զբաղվում է  220 մարդ, ընկերության ժամանակակից կատալոգում  առկա է 23–ական տրամաչափի 45 սերիական մեխանիզմ։ Բարձր գնի պատճառով   արտադրության ծավալը փոքր է․ Patek Philippe  ժամացույցների արտադրությունը գոյության ողջ ընթացքում գնահատվել է  600 հազար հատ։


=== Ամենաթանկարժեքներ ===
Patek Philippe–ի՝ աշխարհի ամենաթանկ գրպանի ժամացույցը  1931 թվականի «Henry Graves Supercomplication»–ն  է, վաճառվել է  2014 թվականի  նոյեմբերի 11–ին՝ Ժնևի Սոթբիս  (անգլ.՝ Sotheby's) աճուրդում՝ 23,9 միլիոն դոլարով։
Աշխարհի ամենաթանկ ձեռքի ժամացույցը  պողպատե «Patek Philippe Ref. 1518» 1941 թվականին արտադրված  ժամացույցն է. վաճառվել է 2016 թվականի  նոյեմբերի 12–ին՝ Ժնևի «La Reserve» հյուրանոցում տեղի ունեցած «The Geneva Watch Auction: Four» աճուրդում՝ 11 136 642 դոլարով։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
www.patek.com Patek Philippe S.A.. պաշտոնական կայք (անգլ.)